ΚΑΝΟΝΙΣΜΟΣ (ΕΟΚ) αριθ. 1514/78 ΤΗΣ ΕΠΙΤΡΟΠΗΣ της 30ής Ιουνίου 1978 περί τροποποιήσεως του κανονισμού (ΕΟΚ) αριθ. 2793/77 "περί των λεπτομερειών εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή ζώων εκτός των νεαρών μόσχων" Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1038/78(2),και ιδίως το άρθρο 10 παράγραφος 3, Εκτιμώντας: ότι ο κανονισμός (ΕΟΚ) αριθ. 2793/77 της Επιτροπής της 15ης Δεκεμβρίου 1977 περί των λεπτομερειών εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή ζώων εκτός των νεαρών μόσχων(3), προβλέπει στο άρθρο 2 παράγραφος 1 τον ορισμό της μικτής εκμεταλλεύσεως- ότι η εμπειρία έχει αποδείξει ότι είναι αναγκαίο να διευκρινισθεί ο ορισμός αυτός προκειμένου να εξασφαλισθεί εφαρμογή σύμφωνη με το στόχο του κανονισμού- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 2 παράγραφος 1 του κανονισμού (ΕΟΚ) αριθ. 2793/77: - οι λέξεις "μικτή εκμετάλλευση αναφερόμενη υπό β)" που εμφαίνονται υπό α) δεύτερη περίπτωση αντικαθίστανται από τις λέξεις "εκμετάλλευση που έχει στην κατοχή της νεαρούς μόσχους και άλλα ζώα", - οι διατάξεις που εμφαίνονται υπό β) αντικαθίστανται από τις ακόλουθες διατάξεις: "β) μικτή εκμετάλλευση: η εκμετάλλευση που έχει στην κατοχή της συγχρόνως νεαρούς μόσχους και άλλα ζώα, η οποία δεν εκπληροί τους όρους που αναφέρονται υπό α) δεύτερη περίπτωση και ανταποκρίνεται σε μία από τις ακόλουθες προδιαγραφές: - ο αριθμός των νεαρών μοσχών είναι το πολύ ίσος με το συνολικό δυναμικό των αγελάδων που κατέχονται από την εκμετάλλευση, - ο αριθμός των νεαρών μόσχων είναι το πολύ ίσος με τον αριθμό των χοίρων που κατέχει η εκμετάλλευση, χωρίς ωστόσο να υπερβαίνει το είκοσι". Άρθρο 2 Ο παρών κανονισμός αρχίζει να ισχύει την 1η Ιουλίου 1978. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 30 Ιουνίου 1978.

[Source: multi_eurlex | Tokens: 2126]